Diari Oficial de la Generalitat Valenciana


Sumari del DOGV 526, del 13-02-1987 (1987/808135)

ORDRE de 16 de gener de 1987, de la Conselleria de Cultura, Educació i Ciència, per la qual es convoquen ajudes per a equipament d'infrastructura en els centres d'investigació.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   526

Data del DOGV
:   13-02-1987

Secció del DOGV
:   ALTRES DISPOSICIONS

Número del document
:   1987/808135


Data del document
:   16-01-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 16 de gener de 1987, de la Conselleria de Cultura, Educació i Ciència, per la qual es convoquen ajudes per a equipament d'infraestructura en els centres d'investigació.  
Entre els objectius prioritaris de la Generalitat Valenciana figura el foment i el desenvolupament de la investigació tant científica com tecnològica, circumstància considerada con a element clau per a la promoció integral i el progrés d'una societat moderna.   
Conscient d'aquesta realitat, la Conselleria de Cultura, Educació i Ciència desplega, dins el seu programa de foment de la investigació, un seguit d'accions dirigides a millorar l'equipament dels Centres d'investigació, donat que l'existència d'una infrastructura d'equipament adequada és condició indefugible per a la realització d'una investigació competitiva Aquesta convocatòria tracte d'ajudar a assolir un equipament eficient per als Centres d'investigació tot evitant la dispersió de mitjans i optimitzant la utilització dels equipaments per diferents grups d'investigadors.   
Per això, fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:  
Article primer  
Se convoquen ajudes per a equipament d'infraestructura d?investigació en l?àmbit de la Comunitat Valenciana, i s'aproven les bases que regeixen la convocatòria present incloses en forma d'annex a aquesta Ordre.   
Article segon  
Les ajudes esmentades seran sufragades amb càrrec a l?aplicació pressupostària 09.09.721. del pressupost de 1987.   
DISPOSICIONS FINALS  
Primera  
Queda autoritzat el Director General d'Ensenyaments Universitaris i Investigació per a dictar dins l'àmbit de les seues competències les Resolucions necessàries per al desplegament i compliment d'aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 16 de gener de 1987.   
El Conseller de Cultura, Educació i Ciència  
CEBRIA CISCAR I CASABAN  
ANNEX  
Bases per a la concessió d'ajudes d'equipament d'infrastructura en Centres d?Investigació.   
1. Beneficiaris   
Podran acollir-se a aquesta convocatòria els Departaments i Instituts Universitaris de les Universitats de la Comunitat Valenciana, els Centres d'Investigació de la Generalitat Valenciana, els Centres del Consell Superior d'Investigacions Científiques, i altres Centres d?Investigació d'organismes del sector públic o privat que tinguen personalitat jurídica pròpia, manquen de finalitat lucrativa i es troben ubicats a la Comunitat Valenciana.   
2. Objecte de la convocatòria.   
Les peticions hauran de fer referència necessàriament a alguns dels apartats següents:   
a) Adquisició i instal·lació d'equipament científic en general (material inventariable) imprescindible per al desenvolupament de les investigacions ja encetades o futures, o, si escau, de material complementari d'equipament d'instal·lacions ja existents.   
b) Adquisició de material bibliogràfic específic sobre les investigacions programades.   
De cap de les maneres no es faran peticions referents a obres de remodelatge, acondicionament, millora o establiment de noves instal·lacions.   
3. Requisits de la convocatòria.   
La quantia de la sol·licitud serà d'un mínim d?1.000.000 de pessetes.   
3.1. Els impresos de sol·licitud hauran d'incloure la documentació següent:   
a) Descripció de l?equip que se sol·licita tot justificant-ne la necessitat per a la investigació ja encetada o projectada, on necessàriament s'han d'incloure pressupostos contrastats.   
b) Certificació de la Universitat o Centre corresponent sobre l'existència o mancança d'equips semblants en aquests Centres.   
c) Relació del/s grup/s d'investigació usuari/s que tindrà l'equip sol·licitat, amb els corresponents curricula.  
d) Projecte de Reglament d'usuaris de l'equip sol·licitat.   
3.2. El material adquirit mitjançant aquesta convocatòria, necessàriament al llarg de l'exercici econòmic de 1987, serà propietat de la Universitat o Centre d'Investigació corresponent i haurà d'incloure's a l'inventari general d'aquests, fent-hi constar quant a l?adquisició «Foment de la Investigació, Conselleria de Cultura, Educació i Ciència de la Generalitat Valenciana. Any 1987».   
4. Sol·licituds.   
4.1. Les sol·licituds presentades pels Directors dels Departaments o Instituts Universitaris, es trametran al Rector de la Universitat corresponent qui, segons que estableixen els Estatuts de cada Universitat i a través del Consell Social, seleccionarà fins a un màxim de vint-i-cinc sol·licituds. Aquesta proposta global haurà d'anar acompanyada del corresponent informe i de l'inventari complet de l'equipament científic de la Universitat segons s'indica en l'apartat 7 d'aquest Annex.   
4.2. Les sol·licituds dels Centres d'Investigació no Universitaris es trametran els presidents o directors d'aquests, amb el vist-i-plau dels responsables de les institucions o els organismes als quals fa referència l'apartat 1 d'aquest annex, i contindran un màxim de quatre sol·licituds.   
Aquesta proposta global haurà d'anar acompanyada del corresponent informe i de l'inventari complet de l'equipament científic del Centre, segons s'indica en l'apartat 7 d'aquest annex.   
4.3. Les sol·licituds s'adreçaran al Director General d'Ensenyaments Universitaris i Investigació i podran presentar-se en el Registre General de la Conselleria de Cultura, Educació i Ciència, Avda. de Campanar, 32 (46387) directament o per qualsevol de les formes establertes per l'article 66 de la Llei de Procediment Administratiu.   
4.4. El termini de presentació de sol·licituds serà entre els dies 1 i 30 d'abril de 1987, ambdós inclusivament.   
5. Resolució.   
Les sol·licituds seran avaluades i informades pel Consell de Política Científica i Tecnològica de la Generalitat Valenciana, que per tal d'assessorar-se en l'encertada distribució dels fons dedicats a aquesta convocatòria, podrà demanar qualsevol informació mitjançant els contactes necessaris.   
L'avaluació es farà atenent:   
a) La incidència que en la investigació i el desenvolupament científic i tècnic de la Comunitat Valenciana, puga tenir la disponibilitat dels equips o aparells sol·litats, i la importància del programa d'investigació a desenvolupar amb aquests.   
b) Que l'equip sol·licitat s?utilitza, preferentment, de manera conjunta, per diferents grups d'investigadors, departaments, instituís o centres d'investigació.   
c) Que l'adquisició de l'equip sol·licitat no supuse duplicació injustificada de mitjans ja existents en la Comunitat Valenciana.   
Es valoraran positivament les sol·licituds presentades per grups d?investigació interuniversitaris o de més d'un centre d'investigació.   
d) L'adequació de l'equip sol·licitat a les investigacions ja encetades o projectades.   
e) Els curricula dels sol·licitants, els fins i objectius que es volen d'assolir, els serveis que es prestaran i els rendiments de l'equipament sol·licitat.   
Enllestida la selecció, el Consell de Política Científica i Tecnològica de la Generalitat Valenciana elevarà proposta al Director General d'Ensenyaments Universitaris i Investigació. La resolució final de la Direcció General d'Ensenyaments Universitaris i Investigació es publicarà en el Diari Oficial de la Generalitat Valenciana   
6. Obligacions.   
Els beneficiaris de les ajudes per a equipament d'infrastructura d'investigació hauran de:   
6.1. Tornar l'import de l'ajuda quan l'equipament no s'adquirirà o no s'instal·larà dins el termini previst.   
Així mateix, quan pel pagament d'altres subvencions es cobresca l'import parcial o total de la despesa que suposa l'equipament, s'estarà obligat a la devolució de la resta, o del total, respectivament, de l'ajuda concedida.   
6.2. Complir el que establirà el corresponent Reglament d'usuaris, el projecte del qual serà aprovat per la Direcció General d'Ensenyaments Universitaris i Investigació en els tres mesos que seguiran a la publicació de la resolució en el Diari Oficial de la Generalitat Valenciana   
6.3. Fer constar en les memòries anuals que es redactaran, i en els treballs realitzats amb els equipaments subvencionats, el patrocini de la Conselleria de Cultura, Educació i Ciència de la Generalitat Valenciana.   
7. Inventari.   
L'inventari d'equipament científic de les Universitats i Centres d?investigació al què fa referència l'apartat 4, punts 1 i 2, es confeccionarà d?acord amb el model de fitxa individual per equip següent:   
Nom de l'equip:   
Marca/Model/Subministrador:   
Departament/Centre/Servei (localitat):   
Import de l'adquisició:   
Any de l'adquisició:   
Estat de l'equip (no obsolet/obsolet):   
Possibilitats d'ús (en ús/fora d'ús):   
Camps d'aplicació segons codi UNESCO: